১৯৭১ সালে জাতির পিতা বঙ্গবন্ধু শেখ মুজিবুর রহমানের ডাকে স্বাধীনতা যুদ্ধ করে বীর বাঙালি।নয় মাসের রক্তক্ষয়ী যুদ্ধ শেষে পাক হানাদারের কাছ থেকে লাল-সবুজের পতাকা ছিনিয়ে আনে।যুদ্ধবিধস্ত বাংলাদেশে যখন পুনঃগঠনের কাজ শুরুর করেন ঠিক সে সময়ে ১৯৭৫ সালের ১৫ আগস্টে জাতির পিতাকে স্বপরিবারে নির্মম ভাবে হত্যা করে বিপথগামী একদল সেনাসদস্য।এরপর তার লাশ নিয়ে আসা হয় গোপলগঞ্জের টুঙ্গিপাড়ায়। দাফন করা হয় মা-বাবার কবরের পাশে।